اورشلیم القدس

قدس یا اورشلیم شهری هسته که اسرائیل و فلسطین میون کته. مذهبی وضعیت این شهر اتا مقدس شهر ابراهیمی ادیان وسّه هسته. یهودیون وه ره شه تاریخی و مقدس ِنیشتگا دونّه و وشون ِبعضی مقدس اماکن این شهر دله دره (ندبه دیفار واری)، مسیحیت دله شهری هسته که عیسی مسیح صلیب دکشی بیّه و اونجه چال بیّه، اسلام درون هم مقدس هسته و محمد اینجه جا معراج هاکرده و اولین قبله بی‌یه و مسلمون‌ها وه ره شه سومین مقدس شهر دونّه. تاریخی وضعیت اورشلیمِ منطقه مذهبی اهمیت باعث بی‌یه که خله گادِر این منطقه ادیان مختلفِ جنگی میدون بوائه. صلیبی جنگون ات‌سری نبرد نوم هسته که اسلام و مسیحیتِ په‌روون میون چن قرن دمباله داشته. این منطقه ره پیش از جهونی جنگون بریتانیایِ قیومیت شه میس دله داشته ولی وشون که بوردنه، عربون و مهاجرِ یهودون این ملکِ وسّه اَی جنگ دَکِتنه. سیاسی وضعیت اورشلیم وسّه اسرائیلیون و فلسطینیون خله سال هسته که اختلاف دارنه. هر دِ وَر این شهر ره شه نیشتگا دونّه. طبق قراردادهایی که دِ سمت داشتنه، این شهر ونه دِ قسمت شرقی-غربی جه رَسِد بوائه ولی اسرائیلیون این پیمون ره بشکنینه و اسا تموم شهر وشون دَس دره ولی بجز آمریکای متحده ایالات، هیچ کشوری این شهر ره بعنوان اسرائیلِ نیشتگا برسمیت نشناسی‌یه. منابع